b'\n_START_ARTICLE_\nNorim kilt\n_START_PARAGRAPH_\nNorim kilt\xc2\xa0\xe2\x80\x93 Lietuvos vaik\xc5\xb3 ir jaunimo \xc5\xa1oki\xc5\xb3 festivalis-konkursas. Tikslai \xe2\x80\x93 supa\xc5\xbeindinti visuomen\xc4\x99 su \xc5\xa1oki\xc5\xb3 stili\xc5\xb3 \xc4\xafvairove, atrasti naujus ir perspektyvius meninius kolektyvus, suburti skirting\xc5\xb3 Lietuvos miest\xc5\xb3 bendrus interesus turin\xc4\x8dius atlik\xc4\x97jus turiningam bendradarbiavimui.\n_START_SECTION_\nDalyvavimas\n_START_PARAGRAPH_\nDalyvauja Lietuvos kolektyvai, atliekantys \xc5\xa1iuolaikinio \xc5\xa1okio, \xe2\x80\x9e\xc5\xa0ou\xe2\x80\x9c \xc5\xa1okio, \xe2\x80\x9ePop\xe2\x80\x9c \xc5\xa1okio ir gatv\xc4\x97s \xc5\xa1okio kategorijas atitinkan\xc4\x8dias kompozicijas. Atrankos turuose atrinkti geriausi modernaus, \xe2\x80\x9e\xc5\xa1ou\xe2\x80\x9c, hiphopo ir charakterinio \xc5\xa1oki\xc5\xb3 kolektyvai patenka \xc4\xaf festivalio final\xc4\x85 (jo vieta iki 2015 m. buvo Lietuvos nacionalinis dramos teatras). Taip pat rengiami \xc5\xa1iuolaikinio \xc5\xa1okio, pop \xc5\xa1okio, hiphopo seminarai. Dalyvauja apie 2000 dalyvi\xc5\xb3 (vien tik \xc5\xa0iaur\xc4\x97s Lietuvos atrankiniame ture 2013 metais apie 500 \xc5\xa1ok\xc4\x97j\xc5\xb3).\n_START_SECTION_\nIstorija\n_START_PARAGRAPH_\nFestival\xc4\xaf nuo 2000 met\xc5\xb3 rengia Laisvalaikio centras \xe2\x80\x9e7 m\xc5\xabzos\xe2\x80\x9c._NEWLINE_2001 metais festivalio koncertai vyko jau ne tik Vilniuje, bet ir Marijampol\xc4\x97je bei Klaip\xc4\x97doje._NEWLINE_2007 metais "Norim kilt\xe2\x80\xa62007" Marijampol\xc4\x97s zonos konkurse var\xc5\xbe\xc4\x97si 36 \xc5\xa1ok\xc4\x97j\xc5\xb3 kolektyvai ne tik i\xc5\xa1 visos Marijampol\xc4\x97s apskrities, bet ir i\xc5\xa1 Bir\xc5\xa1tono, Druskinink\xc5\xb3, Kauno._NEWLINE_\xe2\x80\x9eNorim kilt\xe2\x80\xa62013\xe2\x80\x9c dalyvavo apie 350 kolektyv\xc5\xb3._NEWLINE_X-ojo \xc5\xa1alies vaik\xc5\xb3 ir jaunimo \xc5\xa1oki\xc5\xb3 festivalio-konkurso \xe2\x80\x9cNORIM KILT 2015\xe2\x80\x9d finalas vyko Compensa koncert\xc5\xb3 sal\xc4\x97je.'